сила или към датата на прилагане на Регламент (ЕО) No 673/2005, освобождаванията не могат на практика да се приложат за вноса на новия продукт, добавен с настоящия регламент към списъка в приложение I. Ето защо следва да се приемат специални разпоредби, за да могат тези освобождавания да се отнасят за вноса на този продукт.
 (6)
 За да се избегне заобикаляне на допълнителното мито, настоящият регламент за изпълнение следва да влезе в сила в деня на публикуването му.
 (7)
 Мерките, предвидени в настоящия регламент за изпълнение, са в съответствие със становището на Комитета по прилагане на ответни мерки в търговията,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕО) No 673/2005 се заменя с приложение I към настоящия регламент.
 Член 2
 Приложение II към Регламент (ЕО) No 673/2005 се заменя с приложение II към настоящия регламент.
 Член 3
 Върху продуктите с произход от Съединените американски щати, изброени в приложение I към Регламент (ЕО) No 673/2005, се налага адвалорно мито от 26 % в допълнение към митото.
 Член 4
 1. Продуктите, за които е издаден лиценз за внос с освобождаване от митото или с намалението му преди датата на влизане в сила на настоящия регламент, не подлежат на допълнителното мито, ако са класирани в един от следните кодове по КН (2): 6204 62 31.
 2. Продуктите, за които може да се докаже, че вече са на път към Европейския съюз или че са на временно складиране в свободна зона или свободен склад, или че са в режим с отложено плащане по смисъла на член 84, параграф 1, буква а) от Регламент (ЕИО) No 2913/92 на Съвета от 12 октомври 1992 г. относно създаване на Митнически кодекс на Общността (3) към датата на прилагане на настоящият регламент, и чието местоназначение не може да бъде променено, не се облагат с допълнителното мито, при условие че са класирани в един от следните кодове по КН: 6204 62 31.
 Член 5
 Настоящият регламент влиза в сила в деня на публикуването му в Официален вестник на Европейския съюз.
 Той се прилага се от 1 май 2013 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 17 април 2013 година.
 За Комисията
 Председател
 José Manuel BARROSO
 (1) ОВ L 110, 30.4.2005 г., стр. 1.
 (2) Описанието на продуктите, класирани в тези кодове, може да се намери в приложение I към Регламент (ЕИО) No 2658/87 на Съвета (ОВ L 256, 7.9.1987 г., стр. 1), заменен с Регламент (ЕО) 1810/2004 на Комисията (ОВ L 327, 30.10.2004 г., стр. 1), изменен с Регламент (ЕО) No 493/2005 (ОВ L 82, 31.3.2005 г., стр. 1).
 (3) ОВ L 302, 19.10.1992 г., стр. 1.
 ПРИЛОЖЕНИЕ I
 Продуктите, за които се прилагат допълнителни мита, са идентифицирани със своите осемцифрени кодове по КН. Описанието на продуктите, класирани в тези кодове, може да се намери в приложение I към Регламент (ЕИО) No 2658/87.
 0710 40 00
 9003 19 30
 8705 10 00
 6204 62 31
 ПРИЛОЖЕНИЕ II
 Продуктите в настоящото приложение са идентифицирани с осемцифрените